KURZUS: Elektrotechnika

MODUL: Transzformátorok

34. lecke: Transzformátorok párhuzamos üzeme

|  | Tanulási célok
| A lecke áttanulmányozása után Ön képes lesz:
| Saját szavaival megfogalmazni, hogy mikor van szükség a transzformátorok párhuzamos üzemére. Saját szavaival megfogalmazni a párhuzamos üzem feltételeit.
| Tevékenységek
| Olvassa el figyelmesen a transzformátorok párhuzamos üzemével foglalkozó részt! Tanulmányozza alaposan a helyes működés feltételeit! Figyelje meg a terheléseloszlást eltérő droppal rendelkező transzformátorok esetén!
| Tananyag
| Ha adott teljesítmény átvitelére egy transzformátor nem elegendő, akkor több transzformátort kapcsolunk párhuzamosan. Ez azt jelenti, hogy a transzformátorok a teljesítményt közös primer hálózatról veszik fel és közös szekunder fogyasztórendszerre adják le.
| A párhuzamos kapcsolást illetve a párhuzamos üzemet az alábbi feltételek egyidejű teljesülése esetén tekinthetjük kifogástalannak:
| Párhuzamos üzemhez az alábbiaknak kell teljesülni:
1. | Nincs kiegyenlítő áram a párhuzamosan kapcsolt transzformátorok között,
2. | Terhelés a transzformátorok között névleges teljesítményeik arányában oszlik meg.
| Ezek a feltételek akkor teljesülnek ha:
1. | Primer és szekunder feszültségek megegyeznek, azonos az áttétel (aI = aU)
2. | Fázis feszültségek azonos fázisúak (kapcsolási csoport azonos)
3. | A transzformátorok százalékos rövidzárási feszültségei egyenlők (azonos drop) ε I = ε U
| Párhuzamosan kapcsolt transzformátorok terheléseloszlása különböző drop esetén
| Ha a párhuzamosan kapcsolt transzformátorok rövidzárási feszültségei nem egyenlők, akkor a terhelésmegoszlás egyenlőtlen. A nagyobb rövidzárási feszültségű transzformátor még nincs kihasználva, leterhelve, amikor a másik már névleges áramával van terhelve. A terhelés tovább már nem növelhető, mert a kis ε-ú transzformátor túlterhelődik. A nagy rövidzárási feszültségű transzformátor árama az ábrából a hasonló háromszögek segítségével számítható. Párhuzamos üzemben csak olyan egységek alkalmazhatók, amelyeknek rövidzárási feszültségei ±10% tolerancián belül - egyenlők.
| A fenti ábra alapján
| ε 2 > ε 1 S 2 x = S n 2 ⋅ ε 1 ε 2

|  | Önellenőrző feladatok
| Töltse ki az alábbi feladatlapot!
| 1. Egészítse ki a következő mondatot! Ha adott teljesítmény átvitelére egy transzformátor nem elegendő, akkor több transzformátort kapcsolunk .
| 2. Adja meg, hogy melyik válasz a helyes!
| Helyes működés esetén nincs kiegyenlítő áram a párhuzamosan kapcsolt transzformátorok között.
| Helyes működés esetén van kiegyenlítő áram a párhuzamosan kapcsolt transzformátorok között.
| 3. Adja meg, hogy melyik válasz a helyes! Párhuzamosan kapcsolt transzformátorok üzeme megfelelő, ha a
| Terhelés a transzformátorok között névleges teljesítményeikkel fordított arányban oszlik meg.
| Terhelés a transzformátorok között névleges teljesítményeik arányában oszlik meg.
| Terhelés a transzformátorok között névleges teljesítményeik négyzetének arányában oszlik meg.
| 4. Egészítse ki a következő mondatot! Ha a párhuzamosan kapcsolt transzformátorok rövidzárási feszültségei (dropok) nem egyenlők, akkor a terhelésmegoszlás .